<span style="color: #602D11; font-weight: bold;">Com construir </span> <span style="color: #636362; font-weight: bold;">un equip d'alt rendiment | Món Empresarial
Per Món Empresarial el 2 de Juny de 2017 Decàleg d'Experts Món Dirigent Lideratge
Els equips, i no el CEO o d’altres alts executius, són cada vegada més responsables pel que fa a la concepció i execució de projectes crítics per a l’organització (canvis estratègics o projectes de creixement i innovació). No obstant això, aquests grups integrats per diversos especialistes i alts executius de vegades no desenvolupen tot el seu potencial per falta d’un model de gestió de l’equip adequat.
TOMAS CASAS. Professor de Management internacional de la Universitat de St. Gallen (FIM-HSG).
Recentment, investigadors del Competence Center for Top Team de la Universitat de St.Gallen han desenvolupat un marc conceptual que analitza quines característiques ha de reunir un equip d’alt rendiment. L’han denominat el model St. Gallen Top Team (SGTT), i consta de quatre paràmetres:
1. Composició de l’equip: tota anàlisi de l’equip comença amb la seva composició. Això vol dir que cal entendre’n la diversitat “de superfície” (per exemple, factors sociodemogràfics), així com la diversitat “de profunditat” (pla psicològic).
2. Lideratge d’equip: els equips estan formats per individus. Un lideratge d’equip eficaç ha d’aprofitar les propietats del grup i augmentar les seves capacitats com a conjunt per aconseguir un comportament productiu (“We behaviour”) que es manifesti a través de processos d’equip com són la comunicació, rituals, planificació i vinculació o conflicte.
3. “We Consciousness”: aquesta noció, que es pot entendre com a “esperit d’equip”, té tant components afectius com cognitius. “We Consciusness” inclou àrees com la confiança mútua, el model mental compartit per equips (SMM) o la cohesió.
4. Rendiment: el nivell de rendiment dels equips està directament condicionat per la seva composició, lideratge i grau de “We Consciousness”. Els estats emergents de l’equip són dinàmics i la investigació demostra que poden ser optimitzats. Els equips que es coneixen a si mateixos són capaços d’augmentar les seves capacitats i, per tant, el seu lideratge i nivell de “consciència”, millorant el rendiment de les companyies que dirigeixen.
El model St. Gallen Top Team desenvolupa un marc de referència que serveix per analitzar els equips i dissenyar una sèrie d’intervencions per elevar els seus nivells de lideratge en termes de “We Behavior”, rendiment i “We Consciousness”. Quan un equip assoleix un rendiment elevat, l’organització té més probabilitats d’aconseguir els seus objectius. Els equips han de capturar el poder sinèrgic dels seus membres emfatitzant el “NOSALTRES” per damunt del “JO”.
Tags: managementOrganitzacióLideratgeEquipGestióTomas Casasalt rendimentpotencialmodel
Article anteriorResponsabilitat social corporativa i consciència social
Article següent Correus electrònics i estrès laboral